Verbruikersake: Wil jy spaar op kruideniersware?(Foto: Maroela Media) Met kospryse wat die hele tyd styg wil verbruikers die graagste ŉ plan maak om minder van hul swaarverdiende geld te bestee om kos op die tafel te sit, en almal is op soek na nuwe maniere om te spaar. Lojaliteitsprogramme en koepons maak ŉ verskil aan jou kruidenierswarerekening, maar dit is tydrowend om by te hou met wat jy waar kan spaar. Dov Slowatek, uitvoerende hoof en stigter van die Suid-Afrikaanse platform, SavvySaver, wat sorg dat jy jou kontant op besparings terug kry, het ŉ plan gemaak om verbruikers te help. Hy sê die lewenskostekrisis veroorsaak ŉ groot verskuiwing in verbruikersgedrag en onlangse data toon dat verbruikers gebruik maak van nuwe kostebesparingstrategieë, soos terugbetalings- en afslagplatforms, aangesien voedselpryse en noodsaaklike huishoudelike items deesdae kommerwekkende hoogtes bereik. “Verbruikers het ŉ breekpunt bereik om hul begrotings te probeer rek om stygende koste te akkommodeer en is op soek na tasbare begrotingsvriendelike middels om die bekostigbaarheidsgaping te oorbrug.” Volgens PricewaterhouseCoopers (PWC) is byna 99% van verbruikers van plan om nuwe gewoontes aan te leer wat hulle sal help om geld te bespaar, terwyl die Nielsen Global Outlook Report 2023 sê dat die lewenskostekrisis verbruikers na afslag soek (49%) gedryf het, promosies (36%) laat najaag en in grootmaat koop (50%), terwyl 56% gretig is om voordeel te trek uit lojaliteitskemas. “Die SavvySaver-terugbetalingsprogram het ŉ skerp toename in lidmaatskap gesien, tesame met stygende voedselkoste, met lede wat duisende rande in kontant terugkry,” sê Slowatek. Dié terugbetalingsplatform het die afgelope drie maande ŉ toename van 230% ervaar in verbruikers wat aanmeld, wat die erns van die uitwerking van voedselprysinflasie op die gemiddelde verbruiker beklemtoon. Verbruikers word van alle kante geknou, van die jaarlikse styging van 13,6% in voedsel- en nie-alkoholiese drankpryse in Februarie vanjaar – die hoogste lesing sedert April 2009, tot die dreigende tegniese resessie. Verbruikers sukkel om kos op die tafel te sit. Volgens die jaarlikse resultate van die Truth & BrandMapp-opname wat deurlopende lojaliteitstendense uitlig, wil verbruikers veral die terugbetalingslojaliteitsvoordele hê. Slowatek sê anders as belonings van krediet- en debietkaarte, is terugbetalingsbelonings ŉ 100% kostevrye aanbod aan verbruikers, wat hulle inkopiebuigsaamheid bied en ŉ manier om finansiële beperkings te bestuur. Verbruikers word beloon by alle groot kleinhandelaars op ŉ manier wat verskil van tradisionele kleinhandelaarlojaliteitskaartprogramme. Hy sê die proses is vinnig en eenvoudig: verbruikers laai ŉ foto van hul kwitansie op die SavvySaver-app of aanlynplatform en kan onmiddellik terugbetaling ontvang vir ŉ wye reeks items wat deur handelsmerkvennote op die app verskaf word. “Terugbetalingsbelonings stel verbruikers in staat om geld terug te kry, terwyl hulle inkopies doen vir items wat hulle in elk geval sou koop. Dit beteken ŉ kontantinspuiting, wat verbruikers meer kilometers op hul bestedingskapasiteit gee en van die inkopiedruk van stygende koste verlig.” Verbruikers kan dit ook liefdadigheid ondersteun deur veldtogte met SA Harvest, ŉ organisasie sonder winsbejag, wat voedsel verskaf aan organisasies regoor Suid-Afrika wat behoeftiges voed. Om jou terugbetaling te skenk is ook in die pyplyn.